RECSYR-flåte på veg fra Syria til Kypros med kjemiske våpen i februar 2014. I spissen seiler kommandoskipet «Esbern Snare», mens KNM «Helge Ingstad» og HMS «Montrose» flankerer de to sivile skipene, MS «Ark Futura» og MS «Taiko».  Foto: L(Phot) Alex Knott/MOD 
**RECSYR** var en internasjonal marineoperasjon til støtte for fellesoperasjonen mellom Organisasjonen for forbud mot kjemiske våpen og De forente nasjoner for å fjerne kjemiske våpen fra Syria. Operasjonen varte fra desember 2013 til juli 2014.

Fellesoperasjonen ble til på grunnlag av Sikkerhetsrådets resolusjon 2118 om destruksjon av Syrias kjemiske våpen.

Oppdraget
---------

RECSYR hadde i oppdrag å frakte kjemiske stridsmidler ut fra havnebyen Lattakia i Syria. Arbeidet startet i desember 2013. Den første lasten ble brakt ut sjøvegen i januar 2014. De kjemiske stoffene ble fraktet til kommersielle destruksjonsanlegg i Finland, Storbritannia og USA og til det amerikanske marinefartøyet MV «Cape Ray».

I april 2014 meldte OPCW og FNs fellesoperasjon at 92,5 % av de kjemiske stridsmidlene enten var brakt ut av Syria eller ødelagt i landet. Den 23. juni 2014 ble det meldt at siste last med våpen hadde gått ut fra Lattakia, og at det gjenværende av de oppgitte kjemiske stridsmidlene var fjernet.

Disse ble senere destruert i Finland og USA.

Flotiljeadmiral Torben Mikkelsen fra Danmark var den første styrkesjef for den dansk-norsk-britiske styrken. Kommandør Bjørn-Erik Marthinsen fra Norge var nestkommanderende og midlertidig styrkesjef fra 4. til 20. mai, da den danske flotiljeadmiral Steen Engelbrecht Pedersen overtok.

Fartøy og andre styrker
-----------------------

### Danmark

* L17 «Esbern Snare» (desember 2013–mai 2014)
* F362 «Peter Willemoes» (mai 2014–juli 2014)

### Norge

* F313 «Helge Ingstad» (desember 2013–30. april 2014)
* W322 «Andenes» (30. april 2014–juli 2014)

### Storbritannia

* Duke-klassen: F236 «Montrose» (januar 2014–24. februar 2014)
* Daring-klassen: D34 «Diamond» (24. februar 2014–juli 2014)

### Russisk-kinesisk styrke

* Kirov-klassen: 099 «Pjotr Velikij»
* Udaloj-klassen: 659 «Viseadmiral Kulako» (avløste «Pjotr Velikij»)
* Jiangkai II-klassen: 546 «Yancheng»
* Jiangkai II-klassen: 570 «Huangshan» (avløste «Yancheng»)

### Sivile skip

* MS «Ark Futura»
* MS «Taiko»

### Andre styrker

Kystvakten, Minedykkerkommandoen, Kystjegerkommandoen, Taktisk båtskvadron, KNM Tordenskjold, Marinens logistikkvåpen og Fregattvåpenet bidro med personell. I det norske bidraget tjenestegjorde til sammen 523 soldater. 43 sivile ble belønnet med medalje for innsatsen i RECSYR.

Referanser
----------

1. ↑  «About OPCW-UN Joint Mission» Arkivert 18. juli 2014 hos Wayback Machine. OPCW-UN Joint Mission.
2. ↑  «First Priority Chemicals in Syria Transported to Latakia and Removed from the Country Tuesday», OPCW, 7. januar 2014.
3. ↑  «Operation RECSYR er gennemført» Arkivert 16. juni 2015 hos Wayback Machine. Værnsfælles Forsvarskommando, 21. juli 2014.
4. ↑  «92.5% of Syria’s chemical weapons material removed or destroyed in-country» Arkivert 14. juni 2015 hos Wayback Machine. OPCW-UN Joint Mission, 24. april 2014.
5. ↑  «Siste last med kjemivåpen fraktet ut av Syria», *VG Nett*, 23. juni 2014.
6. ↑  «100% of declared chemical weapons materials destroyed or removed from Syria» Arkivert 23. juni 2014 hos Wayback Machine. OPCW-UN Joint Mission, 23. juni 2014.
7. ↑
8. ↑  «Skiftedag i operation RECSYR ved Syrien», *Maritime Danmark*, 22. mai 2014.
9. ↑  «Viderefører den militære deltakelsen i Recsyr», Forsvarsdepartementet , 20. juni 2014.
10. ↑  «OPCW-UN Joint Mission for Elimination of the Chemical Weapons Programme of the Syrian Arab Republic (OPCW-UN)». *I tjeneste for Norge* **(norsk)**. Besøkt 13. mai 2019.
11. ↑  Forsvaret. «Historisk medaljeutdeling». *forsvaret.no*. Arkivert fra originalen 13. mai 2019. Besøkt 13. mai 2019.

Eksterne lenker
---------------

* (en) Destruction of Syria's chemical weapons – kategori av bilder, video eller lyd på Commons Rediger på Wikidata